OpenLLM-France/wikimedia huggingface dataset:
# Luigi Fabbri

Luigi Fabbri (Fabriano, 1877 - Montevideo, Uruguai, 1935) fou un pensador anarquista italià, pare de Luce Fabbri. Durant molt temps fou un dels principals agitadors i propagandistes anarquistes en la premsa europea, i fou coeditor, amb Errico Malatesta, del diari L'Agitazione, i ajudà a editar el diari Università Popolare de Milà. Ja el 1894 fou empresonat a Ancona per primer cop, i passà per nombroses presons italianes. Fou delegat italià al Congrés Internacional Anarquista d'Amsterdam el 1907. Durant la Primera Guerra Mundial fou acusat de derrotisme i hagué de fugir cap a l'Uruguai al costat de la seva família, on va morir el 1935. Fou traduït al castellà per Josep Prat.

## Enllaços externs

* Pàgina sobre Fabbri
# Håkon Haugli

Håkon Haugli (Oslo, 21 de maig de 1969) és un jurista, empresari i polític pel Partit Laborista Noruec. Va ser diputat al Parlament de Noruega per la circumscripció d'Oslo, ocupant l'escó del primer ministre Jens Stoltenberg. Haugli es va afiliar al Partit Laborista el 1989. Va ser un dels fundadors de la xarxa Lesbianes i Gais Socialdemòcrates (Lesbiske og homofile sosialdemokrater) el 2004 i ha estat el seu líder des del 2005.
El 20 de març de 2012 Haugli va ser escollit el primer ponent per a qüestions LGTB de l'Assemblea Parlamentària del Consell d'Europa. Entre altres qüestions polítiques, s'ha centrat en el crim i l'habitatge.
No va formar part de la llista del Partit Laborista per a les eleccions legislatives de 2013 després de perdre la pugna pel setè lloc contra Truls Wickholm.

## Referències

* ↑ «Håkon Haugli». A: Store norske leksikon (en norwegian). Oslo: Kunnskapsforlaget [Consulta: 6 febrer 2011].
* ↑ Grete Kielland Jensen: Vil kjempe for de homofile NRK, June 30, 2009
* ↑ Håkon Haugli elected as rapporteur for LGBT issues in PACE Stortinget.no, retrieved November 28, 2012
* ↑ En boligpolitikk for alle Arxivat 2013-02-22 at Archive.is Oslo Arbeiderparti. Retrieved November 27, 2012
* ↑ Cato Husabø Fossen Ap-topp vant knallhard maktkamp TV2 Nyhetene, November 27, 2012

## Enllaços externs

* Blog personal (noruec)
# Garriga (automòbil)

Garriga fou una marca catalana d'automòbils, fabricats per l'empresa Auto Academia Garriga a Barcelona entre 1923 i 1925. Dirigida per Josep Garriga, l'empresa va produir un petit cotxe esportiu amb motor de quatre cilindres i 1.100 cc.

## Referències

* ↑ Suman-Hreblay, Marián. Automobile Manufacturers Worldwide Registry (en anglès). Jefferson (NC): McFarland & Company, 2000. D.L. B. 14.169-1990. ISBN 978-0786409723.
# Kate Mara

Kate Rooney Mara nascuda el 27 de febrer de 1983) és una actriu nord-americana. És coneguda per treballar a la televisió, interpretant la periodista Zoe Barnes al drama polític de Netflix House of Cards (2013–2014; 2016), l'analista informàtica Shari Rothenberg a la sèrie de thriller de Fox 24 (2006), l'amant perjudicada Hayden McClaine a la minisèrie de FX American Horror Story: Murder House (2011), Patty Bowes a la primera temporada de la sèrie dramàtica FX Drag Ball Culture Pose (2018) i una professora que comença una relació il·lícita amb un estudiant menor d'edat, a la minisèrie de FX A Teacher (2020). Per aquest últim, va rebre una nominació als premis Independent Spirit a la millor sèrie de guió novedós com a productora executiva.
Mara va fer el seu debut cinematogràfic a Random Hearts (1999). Des de llavors ha aparegut entre d'altres a Brokeback Mountain (2005), We Are Marshall (2006), Shooter (2007), Transsiberian (2008), Stone of Destiny (2008), The Open Road (2009), Transcendence (2014), The Martian (2015), Els quatre fantàstics (2015), Morgan (2016), Megan Leavey (2017), My Days of Mercy (2017) i Chappaquiddick (2018).

## Referències

* ↑ Kate Mara [podcast]. Happy Sad Confused. SoundCloud (February 23, 2014). [Consulta: August 11, 2015].
* ↑ «Kate Mara» (en anglès). TV Guide. [Consulta: 1r setembre 2014].
* ↑ Jain, Arnav. «The Must List: Getting to Know Our Inaugural Film Independent Spirit Award TV Nominees» (en anglès). Film Independent, 10-02-2021. [Consulta: 14 febrer 2021].
* ↑ ONE Media. «Chappaquidick Official Trailer (2018) Kate Mara, Kennedy Biography Movie HD», 20-12-2017.
* ↑ ONE Media. «Chappaquidick Official Trailer # 2 (2018) Kate Mara, Kennedy Biography Movie HD», 28-02-2018. Arxivat de l'original el 2024-03-17. [Consulta: 10 febrer 2024].

## Enllaços externs

* Kate Mara a
* Kate Mara a Internet Movie Database (anglès)
# The Masses

The Masses va ser una revista cultural i política de periodicitat mensual publicada a Nova York entre 1911 i 1917 de contingut socialista i feminista.

## Història

Va ser fundada per l'immigrant neerlandès Piet Vlag, que va romandre un any al capdavant de la publicació. Posteriorment, Max Eastman en va ser l'editor en una segona etapa iniciada el 1912. Hi van destacar col·laboradors com John Reed, Floyd Dell, Boardman Robinson, Louise Bryant, Dorothy Day o John Sloan, entre d'altres. Va ser clausurada el 1917 pel Govern federal dels Estats Units en aplicació de la Llei d'Espionatge «per conspirar per obstruir el reclutament militar als Estats Units» durant la Primera Guerra Mundial.
Entre les posicions defensades en els articles de la revista, David Oshinsky n'assenyala algunes com «l'amor lliure, el divorci, el control de natalitat, l'acceptació dels homosexuals i la satisfacció sexual de la dona». La seva successora va ser la revista The Liberator i, després, New Masses.

## Referències

* ↑ Tadié, 2012, p. 831-856.
* 1 2 3 Bogart, 1989, p. 86.
* ↑ Rabinowitz, 1995, p. 180.
* 1 2 3 4 Oshinsky, 1988.
* ↑ Galotola, 2002, p. 7.

## Bibliografia

* Galotola, Antoinette «From Bohemianism to Radicalism: The Art of the "Liberator"». American Studies International. Mid-America American Studies Association, 40, 1, 01-02-2002, pàg. 4-33. ISSN: 0883-105X. JSTOR: 41280952.
* Oshinsky, David M. «The Crayon Was Mightier Than the Sword. Art for the Masses. A Radical Magazine and Its Graphics, 1911-1917. By Rebecca Zurier. Illustrated. 216 pp. Philadelphia: Temple University Press. $29.95.» (en inglés). The New York Times, 04-09-1988.
* Rabinowitz, Paula «Heretics and Hellraisers: Women Contributors to "The Masses", 1911-1917 by Margaret C. Jones; Rediscovering Forgotten Radicals: British Women Writers, 1889-1939 by Angela Ingram, Daphne Patai; A Price below Rubies: Jewish Women as Rebels and Radicals by Naomi Shepherd» (en inglés). Signs. The University of Chicago Press, 21, 1, 1995, pàg. 180-183. ISSN: 1545-6943. JSTOR: 3175130.
* Tadié, Benoît. «The Masses Speak: The Masses (1911-17); The Liberator (1918-24); New Masses (1926-48); and Masses & Mainstream (1948-63)». A: The Oxford Critical and Cultural History of Modernist Magazines: Volume II: North America 1894-1960 (en inglés). Oxford University Press, 2012, p. 831-856. ISBN 9780199545810.
* Togut, Michelle «Rebels in Bohemia: The Radicals of the Masses, 1911-1917 by Leslie Fishbein» (en inglés). The Public Historian. University of California Press / National Council on Public History, 7, 1, 1985, pàg. 123-125. ISSN: 1533-8576. JSTOR: 3377323.
# Quint Sulpici Camerí Cornut (tribú 402 aC)

Quint Sulpici Camerí Cornut (en llatí Quintus Sulpicius Ser. F. Ser. N. Camerinus Cornutus) va ser un magistrat romà del segle iv aC. Formava part de la família Camerí, una branca patrícia de la gens Sulpícia.
Era fill o net de Servius Sulpicius Ser. F. Ser. N. Camerinus Cornutus. Va ser tribú amb poder consolar l'any 402 aC i una altra vegada el 398 aC.

## Referències

* ↑ Titus Livi. Ab Urbe Condita V 8,14
* ↑ Diodor de Sicília Bibliotheca historica XIV 38,82
# Lødingen

Lødingen (en sami septentrional: Lodegat) és un municipi situat al comtat de Nordland, Noruega. Té 2,179 habitants (2018) i la seva superfície és de 524.51 km². Lødingen es troba a la part sud-est de l'illa de Hinnøya, i forma part del districte tradicional d'Ofoten. El centre administratiu del municipi és la població de Lødingen. L'altre població principal és Vestbygda. Lødingen té el sobrenom de "Poble de la bici" perquè acull diverses curses de bicicletes anuals com Lofoten Insomnia i Vestbygd-rittet.
El municipi comprèn la part meridional de l'illa de Hinnøya. El seu terreny és muntanyós, amb diverses illes i fiords. El centre administratiu del municipi, Lødingen, es troba a la part interior del Vestfjorden a l'entrada sud de l'estret de Tjeldsundet. L'aeroport més proper és l'aeroport de Harstad/Narvik-Evenes, a uns 73 quilòmetres de distància per carretera. Lødingen és un important port de transbordadors, el transbordador de cotxes cap a/des de Bognes a Tysfjord surt 12 vegades per dia i triga 60 minuts. El Parc Nacional de Møysalen està situat a la part nord del municipi. El parc s'anomena així per la muntanya de Møysalen, a la vora de Lødingen i Sortland.

## Referències

* ↑ «Població l'1 de gener de 2018. Tot el país, comtats i municipis» (en anglès). Oficina Central d'Estadístiques de Noruega. [Consulta: 19 desembre 2018].
# Hyperion

Hyperion és una Sequoia sempervirens de 115,55 metres d'altura, que es troba al Parc Nacional de Redwood, al nord de San Francisco (Califòrnia). És l'ésser viu més alt del planeta, tanmateix el General Sherman, també una sequoia, n'és el més voluminós. L'Hyperion va ser descobert el 25 d'agost de 2006 pels naturalistes Chris Atkins i Michael Taylor. i es va verificar que feia 115,55 metres d'altura, segons el càlcul realitzat per Stephen Sillett. L'arbre és en una zona remota del Parc Nacional Redwood, propietat de l'Estat de 1978 ençà. La ubicació exacta de l'arbre no ha estat revelada al públic per por que el trànsit d'humans pogués alterar l'ecosistema de l'arbre. L'arbre s'estima que conté 502 m³ de fusta, amb una edat mínima de 700 a 800 anys. Va desbancar al Stratosphere giant, un altre arbre de la mateixa espècie que, amb una grandària de 112,83 metres, era fins llavors considerat com el més alt. L'arbre no ha pogut superar l'altura esmentada anteriorment per raó de l'acció d'alguns tipus d'ocells com el picot verd.

## Referències

* ↑ Preston, R. «Tall for its age - Climbing a record breaking redwood». The New Yorker, 09-10-2006.
* ↑ Schrepfer, SR. The Fight to Save the Redwoods: A History of Environmental Reform, 1917-1978. Madison, Wisconsin: The University of Wisconsin Press, 1983, p. 130–85. ISBN 0299088502.
* ↑ Preston, R. The Wild Trees: A Story Of Passion And Daring. Allen Lane Publishers, 2007. ISBN 9781400064892.
# Sandra Montón Subías

Sandra Montón Subías (Barcelona 7 d'agost de 1965) és una arqueòloga feminista que actualment treballa com a Professora de Recerca ICREA a la Universitat Pompeu Fabra de Barcelona. Va ser cofundadora del grup AGE (Archaeology and Gender in Europe) i co-chair de la mateixa (2009-2015). Va ser també directora del grup de recerca en Polítiques transversals de gènere de la Universitat Pompeu Fabra (2010-2012).

## Referències

* ↑ «Perfil a ICREA».
* ↑ «Archaeology and gender in Europe».
* ↑ «S. Montón: "A Guam, a la Micronèsia, tothom coneix Espanya"». Elnacional.cat, 14-01-2017. [Consulta: 12 gener 2024].
# Fresney

«Fresney» té aquests significats:
* Fresney (Eure), municipi al departament de l'Eure (regió de Normandia, França)
* Fresney-le-Puceux, municipi al departament de Calvados (regió de Normandia, França)
* Fresney-le-Vieux, municipi al departament de Calvados (regió de Normandia, França)
# Kettering (desambiguació)

«Kettering» té aquests significats:
* Kettering, Northamptonshire, Anglaterra
** Kettering (districte)
* Kettering (Austràlia), Tasmània
* Kettering Bug
* Charles Kettering
* Estats Units:
** Kettering (Maryland)
** Kettering (Ohio)
# Sílvia Fuster i Alay

Sílvia Fuster Alay (Barberà del Vallès, 30 de maig de 1974) és una política catalana i Infermera. Fou Presidenta de la Plataforma Ciutadana per Barberà, regidora i cap de l'oposició des de l'any 2007 al 2015, havent estat també portaveu del seu partit fins al 2015. Va ser alcaldessa de Barberà del Vallès des de juny de 2015 fins a juny de 2019, amb el seu partit (PCPB) i el suport de JuntsxBarbera i ERC. Va ser Consellera Metropolitana a l'Àrea Metropolitana de Barcelona,del 2015 al 2019.
El 2021 es va incorporar al PDECat i va participar en les eleccions al Parlament de Catalunya del 14 de febrer de 2021 en la candidatura d'Àngels Chacon, ocupant la posició número 7 per Barcelona.
Del gener de 2021 a juny 2023 va ser regidora no adscrita a l'Ajuntament de Barberà del Vallès. És membre de la comissió de Serveis Generals i Serveis Públics, comissió de Territori i Medi Ambient, Promoció Econòmica, Comerç i Ocupació i comissió de Drets Civils i Ciutadania. Membre de la Comissió Especial de Comptes. Va ser Consellera Nacional de l' àmbit de salut al Partit Demòcrata Europeu Català. Membre de l'executiu de la Vegueria de les Comarques de Barcelona i Membre de l'executiu comarcal del Vallès Occidental. Fou Membre de la Direcció Executiva Nacional del partit polític CENTREM, liderat per Àngels Chacón i Feixas. Va ser la responsable de l Àmbit de la Salut.Membre a l Àmbit dels Municipis de l'Àrea Metropolitana de Barcelona. Candidata num 4 de Pdecat-Espai Ciu pel Congres dels Diputats,a les eleccions de 2023. Fundadora y secretaria general del partit polític Tot per Barberà-Ara pacte local. Actualment és cap de l'oposició a l'Ajuntament de Barberà del Vallès. És Membre de la Comissió Informativa Permanent. Membre de la Comissió Especial de Comptes. Representant als òrgans col·legiats de les societats i/o entitats següents: ACTIVIDADES INTEGRADAS, SA, consellera.

## Referències

* 1 2 Orriols, Núria. «El PDECat fitxa l'exalcaldessa de Barberà del Vallès per al 14 de febrer». Ara, 14-12-2020. [Consulta: 10 setembre 2021].
* ↑ «Sílvia Fuster, investida nova Alcaldessa de Barberà del Vallès». BDV [Consulta: 1r juny 2016].
* ↑ «Sílvia Fuster (PCPB) es proclama nova alcaldessa de Barberà». Nació digital, 13-06-2015 [Consulta: 1r juny 2016].
# Quint Sulpici Llong

Quint Sulpici Llong (en llatí Quintus Sulpicius Longus) va ser un magistrat romà. Formava part de la gens Sulpícia.
Va ser un dels tribuns amb potestat consular elegits l'any 390 aC justament l'any en què Roma va ser ocupada pels gals. Es menciona altres vegades en les narracions sobre l'època, una de les quals amb el càrrec de tribú quan va fer un acord amb Brennus per la retirada dels gals de territori romà.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 806.
# Lørenskog

Lørenskog ( escolteu-ne la pronunciació en noruec) és un municipi situat al comtat d'Akershus, Noruega. Té 36.368 habitants (2016) i té una superfície de 71 km². El centre administratiu del municipi és el poble de Kjenn.
El municipi està situat just a l'est de la capital, Oslo, amb moltes carreteres principals que passen per allà. Gairebé tots els habitants viuen a la part nord de Lørenskog. Les parts meridionals consisteixen en boscos, mentre que les granges i els camps de cereals ocupen també un espai considerable. Una important estació de tren, l'estació de Lørenskog, està situada al districte. Dins de Lørenskog, Losby és coneguda per la seva roda hidràulica, que es representa a l'escut d'armes de Lørenskog. Dins del municipi també hi ha un camp de Golf.
Hi ha set escoles de primària públiques i quatre instituts públics al municipi. A més hi ha dos centres de secundària superior, la de Lørenskog i la de Mailand.

## Fills il·lustres

* John Carew, futbolista retirat.
* Johann Olav Koss, esquiador retirat.

## Ciutats agermanades

Lørenskog manté una relació d'agermanament amb les següents localitats:
* - Garching bei München, Baviera, Alemanya
* - Järvenpää, Etelä-Suomi, Finlàndia
* - Rødovre, Regió de Hovedstaden, Dinamarca
* - Täby, Comtat d'Estocolm, Suècia

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 16 abril 2016].
* ↑ «Norwegische Gemeinde Lørenskog bei Oslo» (en alemany). Stadt Garching bei München. Arxivat de l'original el 2011-06-16. [Consulta: 20 desembre 2008].
* ↑ «Ystävyyskuntatoiminta» (en finès). Järvenpää city. Arxivat de l'original el 2011-07-19. [Consulta: 20 desembre 2008].
* ↑ «Venskabsbyer». Rødovre kommune. Arxivat de l'original el 2007-06-09. [Consulta: 20 desembre 2008].
* ↑ «Täbys vänorter». Täby kommun. Arxivat de l'original el 2007-12-14. [Consulta: 20 desembre 2008].

## Enllaços externs

* Lørenskog - Lloc web oficial
# Rüya Taner

Rüya Taner (nascuda el 1971, a Schwenningen, Alemanya) és una pianista turco-xipriota. Es va establir a Ankara, Turquia, des de començaments dels anys 80, i va estudiar al Hacettepe University Ankara State Conservatory, Taner és reconeguda com una de les més destacades pianistes de la nova generació de pianistes turcs. Taner és ciutadana de Turquia i de la República Turca del Nord de Xipre.

## Biografia

La seva formació musical va començar amb el seu pare, que va seguir estudis a l'Ankara State Conservatory amb Mithat Fenmen i amb Tulga Çetiz. A l'edat d'11 anys, va guanyar una beca estatal a Londres gràcies a la Üstün Yetenekli Çocuklar Yetiştirme Yasası (Llei per a la formació de superdotats), on va estudiar amb el professor Joan Havill a la Guildhall School of Music and Drama (GSMD). El 1992 va obtenir els diplomes AGSM (Associate of the Guildhall School of Music) i ARCM (Associate of the Royal College of Music), i el 1994 es va graduar amb el títol de Pianista de Concert.
Des del seu debut al Wingmore Hall (Regne Unit), ha actuat a la plaça de St. John Smith, el Fairfield Hall i als principals escenaris en la Gran Bretanya. Ha fet gires extenses per 45 països a Europa, Amèrica, Àsia i la regió del Golf Pèrsic, realitzant recitals solistes, música de cambra i concerts amb orquestres de Turquia, Hongria, Bèlgica, Ucraïna, Bulgària, Grècia i Belarús, entre moltes d'altres.
Des del 2001 és Consellera Especial d'Art per al President de la República Turca del Nord de Xipre i també per als festivals internacionals de Bellapais i Lefke, i com a professora visitant de piano a l'Eastern Mediterranean University.

## Referències

* 1 2 CypNet. «Rüya Taner». [Consulta: 19 desembre 2010].
* ↑ Filles de Ataturk. «Ruya Taner: El guanyador de les 2001 Dones Premi Distinció de». [Consulta: 19 desembre 2010].
* ↑ http://www.cypnet.co.uk/ncyprus/culture/music/artists/ruyataner/index.html
* ↑ International Music Center Manasterly Palau. «/seconed_concert_10_11.htm Ruya Taner, piano». [Consulta: 19 desembre 2010].
* ↑ http://trabzonhaberajansi.com/haber_detay.asp?haberID=5939 Arxivat 2014-12-24 a Wayback Machine.
* ↑ Rüya Taner Arxivat 2014-12-14 a Wayback Machine. (Web oficial) (en turc i en anglès).

## Enllaços externs

* Pàgina oficial (En anglès i turc)
* Sobre la seva recent acompliment (en alemany)
* Pàgina de facebook (en turc)
* Video: Rüya Taner. Antalya Piyano Festivali (2007)
* Entrevista amb Rüya Taner Arxivat 2015-01-22 a Wayback Machine.
# Gebel Barkal

Gebel Barkal (àrab: جبل البركل, Jabal al-Barkal) és un jaciment arqueològic que correspondria al lloc sagrat del Regne de Napata, en una petita muntanya no gaire lluny al nord de la ciutat, a la mateixa banda de riu Nil. El nom antic no es coneix. Pertany al Sudan i és prop de la ciutat de Karima. El seu nom vol dir ‘muntanya pura’. Està inscrit a la llista del Patrimoni de la Humanitat de la UNESCO des del 2003.
Vers el 1450 aC, l'exèrcit de Tuthmosis III va arribar a la zona del Gebel Barkal, on es va fundar Napata, i Egipte es va estendre encara una mica més seguint el riu. La regió va pertànyer a Egipte durant uns 200 anys i després fou capçalera d'un regne autòcton successor de Kerma. Els reis de Napata residien al Gebel Barkal, on s'han trobat tretze temples i tres palaus. També hi hagué unes piràmides meroítiques i capelles dedicades a Amon. S'hi han trobat dues esteles: la de Tuthmosis III (de la dinastia XVIII) i la d'Harsiotef (de la dinastia XXII). Al peu de la muntanya, el rei d'Egipte i Napata, Taharqa, va erigir un temple anomenat el Thiphonium perquè estava decorat amb figures de tifons (Tifó és el monstre grec de les tempestes i volcans).
Els temples principals a part del Thyphonium, foren el d'Amon, fundat per Tutankhamon, i més tard reconstruït amb la XXV dinastia, que és tan gran com el de Karnak; el d'Amon i Mut, al costat de l'anterior, construït per Taharqa; el temple de Mut, també construït per Taharqa, però tallat sobre la roca de la muntanya i amb nombroses representacions d'Hathor, Mut i Tefnut; i el de Natakami, construït pel rei Natakami (1-20 dC) al costat d'un palau reial més antic.
Les restes ja havien estat detectades vers el 1825, però les excavacions les va fer George Reisner el 1916.

## Referències

* ↑ Centre, UNESCO World Heritage. «Gebel Barkal and the Sites of the Napatan Region» (en anglès). [Consulta: 20 desembre 2020].
* ↑ A. Reisner, "Historical Inscriptions from Gebel Barkal", Sudan Notes and Records, 4 (1921), pp. 59-75
# Kettering

* Aquest article tracta sobre la ciutat anglesa. Vegeu-ne altres significats a «Kettering (desambiguació)».
Kettering és un poble del districte de Kettering, Northamptonshire, Anglaterra. Té una població de 58.908 habitants i districte de 99.002. Al Domesday Book (1086) està escrit amb la forma Cateringe.

## Referències

* ↑ (anglès)«Kettering». City Population. [Consulta: 19 juny 2018].
* ↑ (anglès)«Kettering». City Population. [Consulta: 19 juny 2018].
* ↑ (anglès)«Northamptonshire F-P». The Domesday Book Online. [Consulta: 19 juny 2018].